Tema: Votació Informe mineral originaris de zones de conflicte (Winkler)

Bon dia

Li escric en relació amb l'informe legislatiu sobre minerals originaris de zones de conflicte (Winkler) que serà una de les votacions més importants de la propera sessió de Strasbourg. Potser ja us han contactat per aquest tema, però considerem que per la seva rellevància paga la pena que insistim. També hi ha moltes ONG’s tant de Catalunya com de l’Estat Espanyol i del conjunt de la UE que estan seguint aquest vot doncs és un tema que han estat treballant des de fa anys i possiblement algunes d'elles ja han parlat amb vostè o ho faran en els pròxims dies.

Com vostè sap, l'extracció d'aquests minerals ha estat l'origen de les guerres a Sierra Leone, Angola i la República Democràtica del Congo i és un important problema geopolític. El 2013 la Comissió Europea va anunciar la seva intenció de desenvolupar una política per frenar el comerç de minerals originaris de zones de conflicte, però el 2014 va optar per un esquema de auto-certificació voluntària, per els 400 importadors de quatre matèries primeres. La Comissió va motivar que un enfocament voluntari seria eficaç ja que les empreses estarien disposades a participar sota aquest esquema d’auto regulació. No obstant això, els fets demostren el contrari. La guia per auditories voluntàries de l'OCDE sobre minerals originaris de zones de conflicte ha estat en vigor durant anys i va ser aprovat pels Estats membres de la UE el 2011. S'ha demostrat que aquestes normes voluntàries són només respectades per una minoria d'empreses i només normalment, perquè estan obligades per les lleis dels Estats Units.

A Estats Units i 12 països de l'Àfrica Central han incorporat la guia de l'OCDE com requisit obligatori en la seva legislació. Nosaltres esperem que la UE pugui afegir-se a aquest esforç global per eradicar el comerç de minerals tant vinculat a la guerra.

El passat mes de març, l'informe va ser votat i el comitè de DEVE va incloure la auditoria OECD com element vinculant per a empreses que importen aquells minerals o els productes que els contenen. El grup liberal va donar suport a la proposta del Comitè. Així es pretenia garantir la traçabilitat i transparència de la cadena de subministrament i evitar l’arribada eficaç als mercats europeus d'aquests materials, molt comuns en tauletes, smartphones o bombetes, per exemple. En paral·lel, el Comitè INTA, votava que només les 20 empreses europees que es dediquen a fondre aquests minerals, estiguin obligades a registrar el seu origen. Si és així, crearíem un camp de joc desigual en detriment dels foneries europeus i també es perdria l'oportunitat d'arribar a les foneries de fora de la UE.

En la propera sessió plenària s’hauran de votar les esmenes que han registrat Judith Sargentini (verds/ALE), Maria Arena (S & D), Helmut Scholz (GUE), Tiziana Beghin (EFDD) i Louis Michel (ALDE). Tots ells contenen elements vinculant per a les empreses que importen aquells minerals o productes que els contenen, permetent a aquestes empreses adaptar-se gradualment a les noves necessitats sense afectar la seva activitat econòmica. Esperem el seu suport a aquestes esmenes i que puguis demanar també a la resta dels teus companys de grup que hi donin suport, ja que qualsevol vot pot decantar el resultat final.